Na temelju članka 40. Zakona o odgoju i obrazovanju Zakona o odgoju i obrazovanju u osnovnoj i srednjoj školi („N.N.“ br. 87/08., 86/09., 92/10., 105/10., 90/11., 5/12., 16/12., 86/12. 126/12, 94/13 i 152/14), članka 17. stavka 4. Zakona o sportu (»Narodne novine«, broj 71/06, 124/10,124/11, 86/12 i 94/13) Pravilnika o načinu osnivanja, zadaćama, djelokrugu i načinu rada školskih sportskih društava („N.N.“ br 13/14.), Školski odbor Ekonomske škole Šibenik na sjednici održanoj 29. prosinca 2015. godine donio je

POSLOVNIK O RADU ŠKOLSKOG SPORTSKOG DRUŠTVA „EKONOMIST“

**OPĆE ODREDBE**

**Članak 1.**

Poslovnikom o radu školskog sportskog društva uređuju se:

* Opće odredbe
* Ustroj školskog sportskog društva i Nadležnost voditelja školskog sportskog društva,
* Rad školskog sportskog društva,
* Evidencija rada i članova školskog sportskog društva,
* Financiranje školskog sportskog društva.

**Članak 2.**

Školsko sportsko društvo (u daljnjem tekstu: ŠSD) osniva se radi provođenja izvannastavnih školskih sportskih aktivnosti učenika te sudjelovanja u programima školskih športskih saveza, odnosno Hrvatskog školskog športskog saveza.

**Članak 3.**

(1)ŠSD osniva Školski odbor Ekonomske škole Šibenikradi provođenja izvannastavnih školskih sportskih aktivnosti učenika.

(2)Naziv ŠSD-a je „Ekonomist“

(3)Sjedište ŠSD-a je Put gimnazije 64, Šibenik.

(4)Obilježje ŠSD-a je veliko slovo E u krugu

(5)Sve administrativne poslove ŠSD-a obavlja škola pri kojoj djeluje ŠSD.

(6)U jednoj ustanovi može se osnovati samo jedno ŠSD.

**Članak 4.**

(1)Cilj ŠSD „Ekonomist“ je uključivanje što većeg broja učenika u izvannastavne školske sportske aktivnosti.

(2)Zadaće ŠSD-a „Ekonomist“ su:

* sustavno planiranje, organiziranje i provedba sportskih aktivnosti za učenike kao dio izvannastavnih sadržaja škole,
* poticati uključivanje što većeg broja učenika u školske sportske aktivnosti, a posebice učenika s invaliditetom,
* poticati i promicati stručni rad u školskome sportu, kao i stručni sportski rad s djecom i mladima u lokalnoj zajednici,
* poticati etička i moralna načela, poštovanje ljudskog dostojanstva, fair playa, tolerancije, nenasilja i kulture sporta,
* provoditi i promovirati programe koje organiziraju školski športski savezi te poticati učenike na uključivanje u iste,
* sudjelovanje na školskim sportskim natjecanjima i priredbama,
* interaktivna suradnja s drugim premetima i školskim sekcijama,
* edukacija učenika putem školskih sportskih aktivnosti,
* razvijanje odgojnih i kulturnih vrijednosti učenika putem školskih sportskih aktivnosti,
* organizacija među razrednih sportskih natjecanja.

**USTROJ ŠSD-a i NADLEŽNOST VODITELJA ŠSD-a**

**Članak 5.**

(1)Članovi ŠSD-a su voditelj ŠSD-a, učitelji, nastavnici i stručni suradnici, zaposlenici škole, koji sudjeluju u radu ŠSD-a te učenici škole koji su učlanjeni u ŠSD.

(2)Članovi ŠSD-a mogu biti i vanjski suradnici, ukoliko ispunjavaju uvjete iz članka 60. stavka 3. Zakona o sportu.

**Članak 6.**

ŠSD udružuje se u gradski školski sportski savez i/ili županijski školski sportski savez.

**Članak 7.**

(1)ŠSD ima voditelja, sukladno članku 4. Pravilnika o načinu osnivanja, zadaćama, djelokrugu i načinu rada školskih sportskih društava (u daljnjem tekstu: Pravilnik).

(2)Voditelj ŠSD-a može uključiti u rad ŠSD-a i druge učitelje, nastavnike i stručne suradnike koji su zaposlenici škole.

(3)Voditelja ŠSD imenuje i razrješava školski odbor na prijedlog ravnatelja.

(4)Voditelj ŠSD-a:

* zadužen je za planiranje i organizaciju provođenja izvannastavnih školskih sportskih aktivnosti.
* koordinira svim aktivnostima i programima ŠSD-a,
* početkom školske godine, predlaže školskom odboru koje će aktivnosti ŠSD provoditi,
* unosi podatke o ŠSD u Registar ŠSD-a,
* podnosi školskom odboru izvješće o radu ŠSD-a na kraju školske godine.

**Članak 8.**

(1)ŠSD najmanje jedanput godišnje održava svoju sjednicu na koju se pozivaju svi odrasli članovi ŠSD-a te po jedan predstavnik učenika iz svakog razrednog odjeljenja.

(2)Na sjednici ŠSD-a se podnosi izvješće o radu ŠSD.

(3)Sjednicu ŠSD-a saziva voditelj ŠSD-a ili ravnatelj škole.

**Članak 9.**

Predstavnik ŠSD-a u školskim sportskim savezima i ostalim tijelima može biti ili ravnatelj škole ili zaposlenik škole koji ispunjava uvjete za učitelja odnosno nastavnika tjelesne i zdravstvene kulture prema posebnim propisima, sukladno odluci ravnatelja škole.

**RAD ŠSD-a**

**Članak 10.**

(1)Rad u ŠSD-u se ustrojava kao odgojno obrazovni proces putem školskih sportskih aktivnosti.

(2)Školske sportske aktivnosti ŠSD-a provode se kroz sekcije koje predstavljaju temeljne odgojno obrazovne jedinice ŠSD-a.

(3)ŠSD „Ekonomist“ nastojat će organizirati i pripremiti školske ekipe za sva službena natjecanja u organizaciji Županijskog saveza školskog sportskog kluba Šibenik i HŠSD. To su redom slijedeće sportske discipline: badminton, futsal, košarka, kros, odbojka, rukomet, stolni tenis.

(4)Na temelju interesa učenika, voditelj ŠSD-a može na početku školske godine odlučiti da se ustroje dodatne sekcije.

(5)Svaka sekcija mora imati voditelja, koji može biti i vanjski suradnik, sukladno članku 5. ovog Poslovnika.

**Članak 11.**

(1)Članovi ŠSD-a obavljaju sljedeće zadaće:

* redovito sudjeluju u školskim sportskim aktivnostima, sportskom vježbanju, pripremama za natjecanja te samim školskim sportskim natjecanjima,
* predstavljaju Školu na natjecanjima u duhu fair-play igre i poštivanja protivnika,
* skrbe se o redovitom ispunjavanju obveza, stezi i odgovornosti za ekipu,
* brinu se o inventaru i sportskoj opremi, posebno čuvaju sportske rekvizite i pomagala te brinu o opremi koja im je dana na korištenje.

**Članak 12.**

(1)U radu ŠSD-a sudjeluju svi članovi ŠSD-a

(2)Za obavljanje stručnih poslova programiranja i provođenja izvannastavnih školskih sportskih aktivnosti ŠSD može na teret vlastitih sredstava školske ustanove angažirati vanjske suradnike, sukladno članku 5. ovog Poslovnika.

**Članak 13.**

U provođenju programa i aktivnosti, ŠSD se može povezati sa sportskim klubovima, udrugama i savezima, poštujući pri tome sve zakonske propise.

**Članak 14.**

(1)Poticanje učenika na bavljenje školskim sportom ostvaruje se sudjelovanjem na natjecanjima, ljetnim školama i kampovima te dodjeljivanjem pohvala, priznanja i nagrada.

(2)Prigodom vrednovanja rada prosuđuju se postignuća, zalaganje i ponašanje.

(3)Voditelj ŠSD-a može predlagati posebno zaslužne učenike i voditelje za nagrade koje dodjeljuje škola.

**EVIDENCIJA RADA I ČLANOVA ŠSD-a**

**Članak 15.**

(1)ŠSD vodi evidenciju rada sukladno članku 10. Pravilnika.

(2)ŠSD vodi evidenciju članova ŠSD-a sukladno članku 7. Pravilnika.

**Članak 16.**

(1)Članovima ŠSD-a izdaje se iskaznica Hrvatskog školskog športskog saveza kojom se potvrđuje članstvo u ŠSD-u i identitet članova.

**Članak 17.**

ŠSD se upisuje u Registar školskih sportskih društava Hrvatskog školskog športskog saveza.

**FINANCIRANJE ŠSD-a**

**Članak 18.**

(1)Sredstva za rad i aktivnosti ŠSD-a osiguravaju se iz državnog proračuna i iz proračuna jedinica lokalne i područne (regionalne) samouprave na račun škole.

(2)Sredstva za rad ŠSD-a mogu se osigurati i:

* članarinom,
* iz materijalnih troškova škole,
* sredstvima iz proračuna zajednice sportskih udruga općina, gradova i županija,
* sredstvima iz proračuna školskih sportskih saveza,
* sredstvima Ministarstva znanosti, obrazovanja i sporta,
* sponzorstvom i donacijama,
* iz drugih izvora u skladu sa zakonom.

(3)ŠŠD nema poseban račun nego se njegova novčana sredstva vode na računu škole.

(4)Škola će obavljati financijske, računovodstvene, knjigovodstvene i blagajničke poslove ŠSD-a.

(5)Ukupan prihod ŠSD-a čine sva novčana sredstva iz ovog članka koja ŠSD ostvari tijekom godine i mogu se koristiti isključivo za rad ŠSD-a.

(6)Novčana sredstva se mogu trošiti temeljem odluke voditelja ŠSD-a ili ravnatelja škola, a nalogodavac za isplate je ravnatelj škole.

**Članak 19.**

Ovaj poslovnik stupa na snagu danom objavljivanja na oglasnoj ploči Škole.

Predsjednica Školskog odbora

Darija Gojčeta, dipl.oec.,v.r.

 V.d. ravnatelja

 Igor Friedrich, dipl. teol.,v.r.

Klasa: 003-05/15-01/2

Urbroj: 2182/1-12/2-2-01-15-01

Šibenik, 29. prosinca 2015.god.